OBRAZLOŽENJE UZ DRUGE IZMJENE I DOPUNE

PRORAČUNA OPĆINE LIŽNJAN-LISIGNANO ZA 2017.G.

-SAŽETAK-

## I OPĆE NAPOMENE

U skladu s odredbama Zakona o proračunu (Narodne novine br. 87/08,136/12,15/15) koje se odnose na izradu proračuna, vlastitih procjena pojedinih prihoda i rashoda koje se temelje na izvršenju proračuna općine u 2015. i 2016. godini, objavljenih Uputa Ministarstva financija za izradu proračuna jedinica lokalne i područne (regionalne) samouprave za razdoblje od 2017. do 2019. godine, Općina Ližnjan – Lisignano izradila je prijedlog Proračuna za 2017. godinu i projekcije proračuna za 2018. i 2019. godinu, prjedlog je usvojen od strane Općinskog vijeća Općine Ližnjan te je Proračun donesen na 6. sjednici 7.12.2016. godine. Potom je, slijedom odredbi članka 7. Zakona o proračunu («Narodne novine» broj 87/08,136/12,15/15), glavninom zbog značajnijih izmjena u kapitalnim projektima Općinsko vijeće na svojoj sjednici dana 13.4.2017.g. usvojilo Prve izmjene i dopuna Proračuna Općine Ližnjan-Lisignano za 2017. godinu.

Budući se zbog novih okolnosti iznova ukazala ukazala potreba za izmjenom na pojedinim stavkama kapitalnih projekata u Programu gradnje komunalne infrastrukture, te potreba za izmjenom, izdvajanjem i uvrštavanjem određenih novih programa u domeni društvenih djelatnosti, te kako je proračunski korisnik Dječji vrtić Bubamara Ližnjan dostavio prijedlog za Izmjene i dopune svoga Financijskog plana za 2017.g., pristupilo se izradi ovih Drugih izmjena i dopuna Proračuna Općine Ližnjan-Lisignano za 2017. godinu.

Prijedlog Drugih izmjena i dopuna proračuna Općine Ližnjan – Lisignano za 2017. godinu donosi se na isti način kao i sam Proračun, te sadrži slijedeće elemente:

- opći dio proračuna koji sadrži račun prihoda i rashoda i račun financiranja

- posebni dio proračuna koji se sastoji od plana rashoda i izdataka raspoređenih u programe koji se sastoje od aktivnosti i projekata

- plan razvojnih programa.

U Računu prihoda i rashoda planirani prihodi i primici iskazani su po prirodnim vrstama i izvorima financiranja, a rashodi i izdaci po ekonomskoj klasifikaciji usklađenoj s Računskim planom proračuna.

U Računu financiranja iskazani su primici od financijske imovine i zaduživanja, te izdaci za financijsku imovinu i otplatu kredita i zajmova.

Posebni dio proračuna sadrži rashode i izdatke raspoređene po programima, odnosno njihovim sastavnim dijelovima (aktivnosti, tekući i kapitalni projekti). Rashodi su iskazani prema ekonomskoj, funkcijskoj klasifikaciji i izvorima financiranja.

Planovi razvojnih programa prema novoj metodologiji, predstavljaju strateško-planski dokument jedinice lokalne i područne (regionalne) samouprave stvarajući pretpostavku za povezivanje svih strateških dokumenata jedinice sa proračunskim planiranjem.

Plan razvojnih programa sadržava ciljeve i prioritete razvoja jedinice lokalne i područne (regionalne) samouprave, koji su povezani s programskom i organizacijskom klasifikacijom proračuna.

# IZMJENE I DOPUNE PRORAČUNA

Ovim Drugim izmjenama i dopunama Proračuna za 2017.g. s projekcijama za 2018. i 2019.g. se ukupni iznos planiranih prihoda i rashoda Općine Ližnjan nije mijenjao osim u dijelu koji se odnosi na ostvarenu donaciju u korist Mjesnog odbora Šišan za projekt „Bravo za zdravo“ u iznosu od 15.000 kn, dok je proračunski korisnik Dječji vrtić Bubamara korigirao planirani iznos vlastitih prihoda za 2.500 kuna.

U tom se ukupnom iznosu uvećavaju i konsolidirani rashodi poslovanja, dok su sve ostale promjene učinjene na način da su se planirani iznosi preraspodijelili sa jedne na drugu stavku rashoda pojedinih programa odnosno aktivnosti.

# PRIHODI

Procijenjeni prihodi i primici se neznatno korigiraju za iznos ostvarene donacije za mjesni odbor te vlastite prihode dječjeg vrtića, u ukupnom iznosu od 17.500 kuna.

# RASHODI

U nastavku se daje pregled pojedinih skupina rashoda gdje je došlo do značajnijih promjena i to:

* **U glavi 1 – Jedinstveni upravni odjel,** program Priprema i donošenje akata iz djelokruga tijela mijenja se na način da se umanjuje iznos rashoda za usluge za - 28.445 kuna te se uvećavaju potrebni iznosi za ostale nespomenute rashode za 3.500 kuna i za financijske rashode za 8.000 kuna. Program nabava dugotrajne imovine se uvećava za ukupno 1.775 kuna.
* **U glavi 2 – Izvršno tijelo,** program Priprema i donošenje akata iz djelokruga izvršnog tijela, uvećava se stavka rashoda za usluge za 2,500 kuna budući su rashodi za tiskanje općinskog lista ostvareni u nešto većem iznosu.
* **U glavi 3 – Predstavničko tijelo**

**-** aktivnost Donošenje akata i mejera iz djelokruga predstavničkog tijela: umanjuje se iznos za ostale nespomenute rashode u iznosu od -26.900 kuna u odnosu na plan budući su u konačnici manje ostvareni ukupni troškovi za provedene Lokalne izbore 2017.g.

- aktivnost Mjesna samouprava: uvećava se stavka – projekt Bravo za zdravo Mjesnog odbora Šišan u iznosu od 15.000 kuna.

* **U glavi 4 – Društvene djelatnosti**  vršene su izmjene na nekoliko programa:

1. **Program predškolski odgoj –** troškovi su ukupno uvećani za 500 kuna, međutim izvršene su preraspodjele prema aktivnostima kako slijedi:

* Proračunski korisnik Dječji vrtić Bubamara – financiranje iz općinskog proračuna: povećani su rashodi za zaposlene u ukupnom iznosu od 30.258 kuna, umanjeni su materijalni rashodi za - 22.258 kuna
* Proračunski korisnik Dječji vrtić Bubamara – financiranje iz vlastitih prihoda : uvećani su materijalni rashodi za 2.500 kuna
* Sufinanciranje cijene koštanja boravka djece u ostalim vrtićima – stavka je umanjena za -10.000 kuna.

Promjene u stavkama aktivnosti proračunskog korisnika Dječjeg vrtića Bubamara Ližnjan izvršene su u skladu s njihovim prijedlogom Izmjena i dopuna Financijskog plana za 2017.g.

1. **Program Osnovnoškolsko obrazovanje –** stavka sufinanciranje troškova plaća i materijalnih troškova učitelja i osoblja u produženom boravku pri osnovnim školama je uvećana za 10.000 kuna.
2. **Progam Kultura, tehnička kultura i sport –** uvećana je stavka materijalnih rashoda vezana za financiranje, sufinanciranje i organiziranje općinskih manifestacija za 125.410 kuna te je uvećana stavka ostali rashodi za 6.650 kuna na ime troškova za financiranje tiskanja dječje slikovnice.
3. **Program socijalna skrb –** umanjena je stavka na aktivnosti stipendija za šk.godinu 2016/2017 sukladno ostvarenju u iznosu od -6.250 kuna, izvršene su preraspodjele na stavkama pojedinih vrsta pomoći građanima i kućanstvima bez mijenjanja ukupnog iznosa a sukladno potrebama.
4. **Program ostale neprofitne udruge zajednice i ustanove -** ukupno je povećan za 18.000 kuna te su zasebno izdvojene aktivnosti koje se financiraju prema posebnim propisima ili sporazumima.
5. **Aktivnost ostale neprofitne organizacije, zajednice i ustanove** je umanjena za **-**96.000 kuna te su ta sredstva razdvojena na zasebne aktivnosti: Zajednica Talijana Šišan – Comunita`degli Italiani di Sissano financiranje u iznosu od 75.000 kuna, financiranje rada vjerskih zajednica 21.000 kuna, Zaklada za poticanje partnerstva i razvoj civilnog društva 10.000 kn, te je dodana nova aktivnost: financiranje udruga putem natječaja malih vrijednosti u iznosu od 18.000 kuna.

* **U glavi 5 - Gospodarstvo i javno zdravstvo**  ukupno su umanjeni rashodi za -6.400 kuna, programi su mijenjani kako slijedi:

1. **Program u poljoprivredi i ribarstvu je umanjen** za -37.000 kuna na stavkama donacija sukladno rezultatima provedenog natječaja za financiranje udruga.
2. **Program Zdravstvo** je uvećan za 30.600 kuna slijedom potpisanog sporazuma o sufinanciranju iznad standarda za dodatni tim hitne medicinske pomoći na području istarske županije.

* **U glavi 6 - Komunalne djelatnosti** predlaže se preraspodjela stavki i ukupno umanjenje troškova za -95.750 kuna, koji se odnose na:
* smanjenje izdataka za tekuće i investicijsko održavanje zgrada i ostalih objekata za -15.000 kn
* ukidanje rezervirane stavke za kamate i naknade po primljenim zajmovima za kredit za dječji vrtić -83.000 kn
* smanjenje ukupnih izdataka za izgradnju nerazvrstanih cesta u iznosu od -13.316 kuna, te preraspodjela iznosa sukladno izmjenama na pojedinim stavkama Programa gradnje komunalne infrastrukture
* povećanje ukupnog iznosa izdataka izgradnje i dodatnih ulaganja na javnim površinama za 13.316 kn, te preraspodjela iznosa sukladno izmjenama Programa gradnje komunalne infrastrukture
* smanjenje iznosa za gradnju druge komunalne infrastrukture za ukupno -50.000 kuna
* u programu Prostorno planiranje i zaštita okoliša, aktivnost zaštita okoliša povećava se stavka materijalnih rashoda za ukupno 52.250 kuna usljed povečanih iznosa za naknadu za zbrinjavanje otpada na Kaštijunu koja se plaća Gradu Puli.
* **U glavi 7 – Vatrogasne službe i civilna zaštita** smanjeni su procijenjeni troškovi za materijalne rashode za -10.000 kuna

**Izmjene i dopune stavaka iz Posebnog dijela Proračuna dodatno su i detaljno obrazložena kroz predložene Izmjene i dopune Programa gradnje objekata i uređaja komunalne infrastrukture, Izmjena i dopuna društvenog programa, Izmjene i dopune socijalnog programa, te Izmjene i dopune gospodarskog i javnozdravstvenog programa.**

U Ližnjanu, 19.10.2017.g.