Temeljem članka 19. Zakona o lokalnoj i područnoj samoupravi (NN 33/01, 60/01-vjerodostojno tumačenje, 129/05, 109/07, 125/08, **36/09, 150/11, 144/12, 19/13, 137/15** ), **članka** 22. Statuta Općine Ližnjan (Službene novine Općine Ližnjan br. 05/09-pročiš.tekst,1/13) na prijedlog Općinskog Načelnika Općine Ližnjan, Općinsko Vijeće Općine Ližnjan, na\_\_\_sjednici, održanoj \_\_\_\_\_ godine donosi

**IZMJENE GOSPODARSKOG I JAVNO-ZDRAVSTVENOG PROGRAM OPĆINE LIŽNJAN ZA 2017.GODINU**

**Članak 1.**

Članak 1. Gospodarskog i javno-zdravstvenog programa za 2017.g. (Sl. Novine Općine Ližnjan 8/2016) (u daljnjem tekstu Program) mijenja se i glasi:

„Gospodarski i javno-zdravstveni program Općine Ližnjan sadrži programe javnih potreba u gospodarstvu i javnom zdravstvu. Za ostvarenje navedenog programa u 2017. godini Proračunom Općine Ližnjan potrebno je osigurati 622.600 kuna.

Utvrđivanje javnih potreba i pojedinačnih programa utvrđuje se u skladu s odredbama posebnih zakona, navedenih u pojedinim programima, kojima se uređuje obavljanje navedenih djelatnosti:

Gospodarski i javno-zdravstveni program obuhvaća:

1. Program potpora javnom prijevozu
2. Program javnih potreba u poljoprivredi i ribarstvu
3. Potpore malim i srednjim poduzetnicima, obrtništvu i poljoprivrednicima
4. Program javnih potreba u zdravstvu i javno zdravstvene mjere. „

**Članak 2.**

Članak 3. Programa mijenja se i glasi:

„Općina Ližnjan u Proračunu za 2017. g osigurava iznos od 78.000,00 kn za financiranje programa u poljoprivredi, za slijedeće potrebe:

1. Sufinanciranje organiziranja Smotre maslinovog ulja–Sajam Sv.Feliksa i Fortunata 16.000,00 kn
2. Sufinanciranje programa udruga u poljoprivredi 27.000,00 kn
3. Fond za razvoj poljoprivrede - potpora u iznosu od 5.000,00 kn
4. Lokalna akcijska grupa – LAG južne Istre 20.000,00 kn
5. LAGUR – Istarska batana 10.000,00 kn.”

**Članak 3.**

Članak 5. Programa mijenja se i glasi:

„Program javnih potreba u zdravstvu uključuje potpore zdravstvenim ustanovama i institucijama.

Iznos koji se osigurava u Proračunu za 2017. g jest 105.600,00 kn.

* 1. 3.1. Potpore za dodatni tim hitne medicinske pomoći u iznosu od 55.600,00
  2. 3.2. Potpore za Hrvatski Crveni Križ u iznosu od 50.000,00
  3. Javno-zdravstvene mjere uključuju mjere deratizacije i dezinsekcije te veterinarske mjere.

Mjere obavezne preventivne deratizacije i dezinsekcije propisane su sa nekoliko propisa: Zakonom o zaštiti pučanstva od zaraznih bolesti i Zakonom o veterinarstvu.

Deratizacija se provodi postupkom uništavanja miševa, štakora i drugih glodavaca koji prenose uzročnike zaraznih bolesti, i provodi se najmanje dva puta godišnje kroz akcije preventivne sustavne deratizacije.

Dezinsekcija je postupak suzbijanja insekata koji mogu biti nositelji zaraznih bolesti ili prouzročiti druge negativne reakcije i provodi se kroz dvije sustavne akcije zamagljivanja, te prema potrebi i češće. Planirani iznos sredstava za te potrebe u 2017.g iznosi 33.000,00 kn

Veterinarske mjere javnog zdravstva propisane su Zakonom o veterinarstvu koji nalaže jedinicama lokalne samouprave da osiguraju higijeničarsku službu, te da snose troškove za uklanjanje lešina, i drugih životinjskih ostataka namjenjenih neškodljivom ukljanjanju.

Za program veterinarskih mjera osiguravaju se sredstva u Proračunu Općine Ližnjan za 2017. godinu u iznosu od 35.000,00 kn.

Za najam i pražnjenje wc kabina u ljetnim mjesecima predviđen je iznos od 20.000,00 kn.”

**Članak 4.**

Ove Izmjene i dopune Programa stupaju na snagu osmog dana od objave u „Službenim novinama Općine Ližnjan”

Predsjednik Općinskog Vijeća

Općine Ližnjan-Lisignano

Saša Škrinjar

KLASA: 400-01/17-01/22

URBROJ: 2168/3-04-17-5

Ližnjan, 2017.g.